ইসলামী রাষ্ট্রবিপ্লবের কাজ কোত্থেকে শুরু হবে, কি হবে শেষ ঠিকানা, মাঝের মাইল ফলকগুলোই বা কি হবে - এগুলো অতি গুরুত্বপূর্ণ প্রশ্ন। যে কোন পথযাত্রার ন্যায় আল্লাহর পথে যাত্রাতেও রোডম্যাপটি তাই অপরিহার্য। নইলে বিভ্রান্তি আসে পথচলায়, তখন ব্যর্থ হয় জীবনের সকল মেহনত ও ত্যাগ-তিতীক্ষা। সেটি পথ না চিনে গাড়ী চালানোর মত। রোডম্যাপে জানা না থাকলে প্রকান্ড বিচ্যুতিও ধরা পড়ে না। কারণ, বিচ্যুতির বিচারে তখন কোন রেফারেন্স পয়েন্ট থাকে না। আল্লাহর পথে নিজের অবস্থানটি কোথায়, গন্তব্যস্থল থেকেই বা কতদূরে, সেটিই বা তখন জানা যায় কি করে? ইসলামে সে রোডম্যাপটি হলো পবিত্র কোরআনে বর্ণীত সিরাতুল মোস্তাকীম। তাই প্রয়োজন নাই এটি আবিস্কারের, বরং প্রয়োজন হলো সেটা জানা এবং পূর্ণাঙ্গ অনুসরণ। ঈমানদার হওয়ার মূল শর্তই হলো এটি।